สวัสดีค่ะ คุณหนูอายุ29ปีค่ะ หนูเป็นคนนึงที่ขับถ่ายทุกวันแต่ที่คิดว่าผิดปกติคือจากที่สังเกตุเวลาถ่ายอุจจาระจะมีขนาดเล็กลงมากๆจากเดิมค่ะ บางทีรู้สึกเหมือนปวดท้องเข้าห้องน้ำตลอดเวลาอาการคล้ายๆท้องเสียท้องลั่นโครกครากพอไปเข้าห้องน้ำคือถ่ายไม่ออกและพักหลังๆมานี้เป็นบ่อยมากค่ะ อาการแบบนี้มีแนวโน้มว่าจะเป็นไรร้ายแรงรึเปล่าคะ
สวัสดีค่ะ ลักษณะอุจจาระที่เปลี่ยนแปลงไป อาจเกิดจาก-ลำไส้ใหญ่อักเสบ-มีติ่งเนื้อในลำไส้ใหญ่-ลำไส้แปรปรวน อาจทำให้มีท้องผูกหรือท้องเสียเรื้อรัง-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-ทวารหนักและไส้ตรงอักเสบ-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรแนะนำพบแพทย์เพื่อตรวจร่างกายและซักประวัติเพิ่มเติมให้ได้การวินิจฉัยที่แน่นอนการดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป เน้นรับประทานผัก ผลไม้ และธัญพืช หลีกเลี่ยงการดื่มแอลกอฮอล์และการสูบบุหรี่